open-index/open-wikipedia-markdown huggingface dataset:
Bornerbroek

**Bornerbroek** (Nedersaksysk: *Boornerbrook*) is in doarp yn de Twintske gemeente Almelo yn de provinsje Oerisel. It doarp hat 2.045 ynwenners (2024). Bornerbroek makke oant 2001 diel út fan de gemeente Borne.
 
## Skiednis
Al yn de midsiuwen wurdt al melding makke fan it gebiet *Bi(e) den Broecke*. Lykas it suffiks -broek oanjout, hat hjir yn eardere tiden in moeras lein. Ek de hjir oanwêzige fjildnammen, lykas *De Mors* (hjoed-de-dei in wyk yn Bornerbroek), wize dêrop. Yn 'e lette midsiuwen wie Bornerbroek in oantsjutting foar in pear pleatsen byinoar.

Yn 'e 16e iuw wie Bornerbroek in selsstannige marke binnen it skoutamt Borne, neist de oare marken Zenderen en Hertme. Troch de iuwen hinne bestie der hieltyd ûnienichheid oer de skoutamtsgrinzen tusken Almelo en Borne. Ek de grins mei de marke Zenderen wie net helder; *Bie den Brooke* waard gauris ta de marke Zenderen rekkene.

Nei it opheffing fan de marken yn de 19e iuw bleau Bornerbroek agrarysk oriïntearre. In echte doarpskearn op de krusing fan de dyk fan Borne nei Enter mei de dyk fan Almelo nei Delden ûntstie pas yn de rin fan de 19e en 20e iuw.

It earste tsjerkegebou, dat boud waard om it begjin fan de 19e iuw hinne, waard yn 1834 mei in subsydzje fan Rykswettersteat ferboud ta Wettersteatstsjerke. De hjoeddeistige katolike Sint-Stephanustsjerke waard boud yn 1856 en yn 1919-1920 yngripend ferboud troch Alexander Kropholler. It tsjerkegebou hat hjoed-de-dei status fan Ryksmonumint.

## Lizzing
Eastlik fan Bornerbroek leit it doarp Borne, Bornerbroek leit benoarden fan Delden en westlik fan Enter. Bornerbroek is troch N741 ferbûn oan Almelo en Delden.


Bornerbroek luchtfoto 20 september 2005 (3).jpg|*Loftfoto fan Bornerbroek (2005)*
P4020366 Bornerbroekse Wl.JPG|*Bornerbroekse Waterleiding (2007)*
Heyweiler

**Heyweiler** is in doarp dat sintraal op 'e Hunsrück yn 'e ferbânsgemeente Kastellaun fan 'e Rhein-Hunsrück-Kreis yn 'e Dútske dielsteat Rynlân-Palts leit. It doarp leit súd fan 'e Baybach en noardlik fan Beltheim yn it beskerme lânskip *Moselgebiet von Schweich bis Koblenz*.

Oant 17 maart 1974 wie Heyweiler in selstannige gemeente. Sûnt makket Heyweiler diel út fan 'e Ortsgemeinde Beltheim.   

## Tsjerke

Yn 1557 waard de kalvinistyske reformaasje ynfierd, mar it skaai Walpott, dat it dêr foar it sizzen hie, bleau katolike en dat fersoarsake in grutte religieuze striid yn 'e krite. 

Healwei de 18e iuw krige Heyweiler in eigen tsjerke, dy't yn 1914 troch in nije tsjerke ferfongen waard. Ek hjoed-de-dei foarmet it doarp noch in protestantske enklave yn in katolike omjouwing.

## Ekonomy
Tradisjoneel is Heyweiler in agrarysk doarp. Eartiids wurke elkenien yn 'e lânbou, mar hjoed-de-dei binne der noch mar in pear buorkerijen. Ek it toerisme, dat yn 'e jierren 1970 opgong makke, is hjoed-de-dei ôfnommen, sadat ek it hotel syn doarren slute moast.
Westlân (gemeente)

**Westlân** (Nederlânsk en offisjeel: *Westland*) is in gemeente yn de Nederlânske provinsje Súd-Hollân yn de krite Westlân. De gemeente is part fan de Metropoalregio Rotterdam-De Haach en hat  ynwenners (, boarne: CBS) op in lânoerflak fan 81,27&nbsp;km².

De gemeente ûntstie op jannewaris 2004 nei in gemeentlike weryndieling dêr't de gemeenten De Lier, 's-Gravenzande, Monster, Naaldwijk en Wateringen by gearfoege waarden. De twa oare Westlânske gemeenten Maasland en Schipluiden waarden doe by de gemeente Midden-Delflân foege.

## Skiednis
Foar de gemeentlike weryndieling bestie it Westlân út sân selsstannige gemeenten. Yn 'e 1960-er jierren kaam it túnkersgebiet hieltyd mear ynklamme tusken de stedske buorgemeenten De Haach en Delft. Yn de iere 1990-er jierren waard in ûndersyk dien oft it ek foardiel opleverje soe by in mooglike fúzje tusken de gemeenten. It ûndersyk smiet yn 2001 op dat fúzje fan de sân gemeenten better wie om sterker te stean rjochting de grutte buorgemeenten. De ferskate gemeenterieden wiene it lykwols net folslein iens oer de fariant en doe waard dêrnei op 19 septimber 2001 in referindum holden ûnder de befolking. Doe't nei dy referindums it noch net alhiel dúdlik waard, naam de provinsje Súd-Hollân de rezjy oer. Dy kamen op mei in fariant en lieten de gemeenten dêr op reagearje. Dêrnei stjoerde de provinsje de oanrekomandaasje nei it Ministearje fan Ynlânske Saken dy't der in wetsfoarstel fan makke. Dat foarstel waard oan de ministerried foarlein, dy't dêr mei ynstimde.

Op 22 maaie 2003 waard de wet sûnder stimmen troch de Twadde Keamer oannommen en op 17 juny 2003 as hammerstik troch de Earste Keamer ôfdien. Mei yngong fan 1 septimber 2003 waard de "wet gemeentlike weryndieling Westlân" yn wurking steld, dêr't yn stie dat de gemeenten De Lier, 's-gravenzande, Maasland, Monster, Naaldwijk, Schipluiden en Wateringen opheft wurde soe. Mei yngong fan de datum fan weryndieling, 1 jannewaris 2004 soene de gemeenten westlân en Midden-Delflân offisjeel ta libben komme. 

## Geografy
### Lizzing

De gemeente Westlân leit yn it westen fan de provinsje Súd-Hollân. De gemeente grinzget yn it noarden oan De Haach, yn it noardeasten oan Rijswijk, yn it easten oan Midden-Delflân, yn it súdeasten oan Maasslûs en yn it suden oan de yn 2014 ophefte dielgemeente Hoek fan Hollân fan de gemeente Rotterdam. Oan de westkant hat de gemeente in natuerlike grins mei de Noardsee dêr't er in 8 kilometer lange strân hat, foar de plakken 's-Gravenzande en Monster, dy't fan Kijkduin oant Hoek fan Hollân rint.

De gemeente is part fan de Metropoalregio Rotterdam-De Haach en fan it wetterskip Delflân (*Hoogheemraadschap Delfland*).
 
### Kearnen
De gemeente bestiet út alve offisjele kearnen:

## Keppeling om utens
* Offisjele hiemside fan de gemeente
Referindum

In **referindum** (meartal: *referinda* of *referindums*) of **folksstimming** is it stimmen troch de kiesberjochtigen fan it folk oer wetsfoarstellen of in beskaat beslút dat it regear nimme moat. As in oanbelangjende oerheid eat foarlizze wol oan 'e befolking kin dat fia in referindum. De kiezers komme dan lykas by frkiezings nei it stimburo dêr't se harren stim útbringe kinne. 

## Etymology
It wurd "referindum" komt fan it Latynske gerundivum fan it tiidwurd *referre* (werombringe, -drage).

## Soarten
Der binne ferskate soarten referindums:
* Referindums kinne binend of net-binend wêze. By in binend referindum wurdt de útslach oernommen. By in net-binend referindum of oanrekomandearjend referindum wurdt de útslach beskôge as in oanrekomandaasje oan de folksfertsjintwurdiging en kin it oernommen wurde. Dat is yn 'e measte gefallen ek sa.

Dêr binne ek soarten referindums ôfhinklik fan it ûnderwerp of proseduere:
* In rieplachtsjend referindum is in troch de polityk oanfrege referindum. 
* In korrektyf referindum is in troch de befolking oanfrege referindum, dêr't stimd wurdt oer in al oannommen beslút fan de folksfertsjintwurdiging. It kin al as net binend wêze.
* In karreferindum is in referindum dêr't net foar of tsjin in beskaat foarstel stimd wurde kin, mar keazen wurde kin tusken alternativen. Dat kin een oansluting fan ien gemeente by in oare gemeente wêze, of in boargemastersreferindum yn Nederlân.
* In folksinisjatyf is de mooglikheid foar boargers sels en set eat op de politike aginda. Almeast mei de betingst dat in minimum tal minsken dat inisjatyf ûnderstypje.

## Lannen
De folgjende lannen hawwe op ien as oare manier in referindum: Austraalje, Belgje, Brazylje, Denemark, Egypte, Feriene Keninkryk, Feriene Steaten, Frankryk, Hongkong, Yslân, Irak, Iran, Ierlân, Itaalje, Kanada, Kosta Rika, Kroaasje, Malta, Marokko, Moldaavje, Marokko, Nij-Seelân, Noarwegen, Oerûguay, Papoea Nij-Guineä, Pakistan, Portegal, Porto Riko, Roemeenje, Servje, Sily, Singapoer, Sloveenje, Spanje, Sweden, Switserlân, Tailân, Taiwan en Turkije

Yn Switserlân hat men de measte ûnderfining mei referindums. Nei alle gedachten ûntstie it dêr yn de 16e iuw.
Laudert

**Laudert** is in plak op 'e Hunsrück yn 'e Rhein-Hunsrück-Kreis yn 'e Dútske dielsteat Rynlân-Palts. It plak leit oan 'e Bundesautobahn 61, likernôch 8 km west fan Oberwesel en de Ryn. 

Laudert is in *[[Ortsgemeinde]]* fan 'e ferbânsgemeente Hunsrück-Mittelrhein.

## It besjen wurdich
* De Sint-Remigiustsjerke is in neobarokke tsjerke út 1926.
* Noardlik fan it doarp lizze de 11e- of 12e-iuwske resten fan twa opsmiten wâlen en de grêften fan in earder mottekastiel, by de bewenners bekend as de *Alte Burg*.
* Eastlik fan it doarp streamt de Simmerbach troch in lyts natoergebiet.
Frankweiler (Beltheim)

**Frankweiler** is in doarp dat op 'e Hunsrück yn 'e ferbânsgemeente Kastellaun fan 'e Rhein-Hunsrück-Kreis yn 'e Dútske dielsteat Rynlân-Palts leit. It doarp leit súd fan 'e Baybach en noardeastlik fan Beltheim yn it beskerme lânskip *Moselgebiet von Schweich bis Koblenz*.

Oant 17 maart 1974 wie Frankweiler in selstannige gemeente. Sûnt makket Frankweiler diel út fan 'e Ortsgemeinde Beltheim.  

## It besjen wurdich
* De katolike Sint-Mauritiustsjerke oan 'e Rhein-Mosel-Straße 36 is in barokke tsjerke út it earste fearn fan 'e 18e iuw.
* Op 'e hoeke fan 'e Rhein-Mosel-Straße/Zum Wiesental is in smei-izeren boarne út de twadde helte fan 'e 19e iuw.
* By it doarp leit de Karrenweg, hjoed-de-dei foar it grutste diel in bosk- en fjildpaad. It foarme in dwersferbining tusken de Mûzel (Karden) en de Ryn (Sankt Goar en Oberwesel) en rint dwers troch it *Frankweiler Wald*. Eartiids wie dat karrepaad in wichtige iermidsiuwske ferbiningswei. De oarsprong dêrfan leit yn it Romeinske of sels al yn it Keltyske tiidrek. Oan it karrepaad lizze njonken de resten fan in Romeinske Villa rustica in grut tal Romeinske grêfheuvels.
Eveshausen

**Eveshausen** is in doarp tusken de Baybach en de Lützbach op 'e Hunsrück yn 'e Dútske dielsteat Rynlân-Palts. 

Eveshausen is ien fan 'e fjouwer doarpen fan 'e *[[Ortsgemeinde]]* Dommershausen en wie oant 17 maart 1974 in selsstannige gemeente. De Ortsgemeinde makket diel út fan 'e ferbânsgemeente Kastellaun. 

## Ofbylden

2024 Eveshausen, kriichsmonumint.jpg|Kriichsmonumint.
Eveshausen03.jpg|Fakwurkhûs.
Dommershausen

**Dommershausen** is in doarp en *[[Ortsgemeinde]]* op 'e Hunsrück yn 'e Dútske dielsteat Rynlân-Palts. De Ortsgemeinde makket diel út fan 'e ferbânsgemeente Kastellaun en bestiet út fjouwer *[[Ortsteil]]e*. De gemeente ûntstie op 17 maart 1974 yn it ramt fan in bestjoerlike weryndieling yn Rynlân-Palts.   

## Yndieling Ortsgemeinde Dommershausen
De Ortsgemeinde is te ferdielen yn fjouwer *Ortsteile*.
Macken

**Macken** is in doarp op 'e Hunsrück yn 'e Dútske dielsteat Rynlân-Palts. 

Macken is in *[[Ortsgemeinde]]* en makket diel út fan 'e ferbânsgemeente Rhein-Mosel.

## It besjen wurdich
* De oan Kastor fan Karden wijde neobarokke tsjerke.
* Kriichsmonumint slachtoffers Earste en Twadde Wrâldkriich.
* De Brigitta-kapel út 1910.
* De Otto-Andreas-toer, in 6 m hege houten útsjochtoer, stiet oardel km súdwest fan it plak op in hichte.

## Ofbylden

2024 Macken, Sint-Kastortsjerke.jpg|Sint-Kastortsjerke.
2024 Macken, kriichsmonumint (detail).jpg|Kriichsmonumint (detail).
2024 Macken, lânskip oan 'e súdeastlike doarpsrâne.jpg|Lânskip oan 'e súdeastlike doarpsrâne.
2024 Macken, brânwargebou.jpg|Brânwargebou.
Clairvoyant

"**Clairvoyant**" of "**The Clairvoyant**" hat yn de Wikipedy ferskate betsjuttings:

**clairvoyant*, it Ingelske wurdt foar "heldersjende"

## Films
*''The Clairvoyant'' (film út 1935), in Britske film út 1935
*''The Clairvoyant'' (film út 1982), ek bekend as *The Killing Hour*, in Amerikaanske film út 1982

## Muzyk
### Albums
*''Clairvoyant'' (album fan Leni Stern), in album fan Leni Stern út 1986
*''Clairvoyant'' (EP), in EP fan Jenn Grant út 2014
*''Clairvoyant'' (album fan The Contortionist), in album fan The Contortionist út 2017

### Lieten
*''Clairvoyant'' (liet fan Two Steps from Hell), in liet fan Two Steps from Hell út 2008
*''Clairvoyant'' (liet fan The Story So Far), in liet fan The Story So Far út 2013
*''Clairvoyant'' (liet fan The Contortionist), in liet fan The Contortionist út 2017
*''The Clairvoyant'' (liet), in liet fan Iron Maiden út 1988

## Tillefyzje
*''The Clairvoyant'' (tillefyzjesearje), in Britske komeedzjesearje út 1984–1986

## Oar
*Clairvoyant (hynder) (1934–1940), in Frânsk racehynder anneks dekhynst 
*The Clairvoyant, bynamme fan John Garrett, in stripfiguer en letter tillefyzjepersonaazje dat de wichtichste antagonist is yn 'e tillefyzjesearje *Agents of S.H.I.E.L.D.*
Wehr (Eifel)

**Wehr** is in plak en Ortsgemeinde yn 'e lânkring Ahrweiler yn 'e Dútske dielsteat Rynlân-Palts. Wehr foarmet mei sântjin oare Ortsgemeinden de ferbânsgemeente Brohltal. It Eifeldoarp leit westlik fan 'e Laacher See.

## Skiednis
Yn it doarpsgebiet fan Wehr leit tusken de A61 en de bebouwing in twa km lange en 1,7 brede delling, de saneamde Wehrer Kessel. 280.000 jier lyn lei dêr ien fan 'e grutste fulkanen fan 'e Eifel, dy't dêr in wier ynferno feroarsake. De jiskerein soarge yn 'e rin fan 'e tiid foar fruchtbere grûn en dêrfandinne wie it gebiet al yn 'e stientiid bewenne.   

By Wehr binne resten fan Romeinske bewenning fûn, dy't fanwegen it agraryske gebrûk lykwols net mear te rekonstruearjen binne. Wehr waard foar it earst yn 920 neamd. It doarp hearde sûnt de stifting fan it kleaster Steinfeld oant de sekularisaasje yn 'e 19e iuw ta dy lettere premonstratinzerske abdij. De abt fan Steinfeld wie de lân- en lienhear fan Wehr.      

Yn 1603 sette in rige fan hekseprosessen útein, dy't mei ûnderbrekkings oant de jierren 1609-1619 duorren. It sânde slachtoffer wie Eva Mulner, dy't yn 1609 ferbaarnd waard. It oardiel waard oan 'e âlde dyk fan Wehr nei Maria Laach útfierd.  

Op 9 maart 1945 waard Wehr troch de Amerikanen sûnder slach ynnommen.

## It besjen wurdich
* De Sint-Potentinustsjerke is de parochytsjerke fan it doarp en hat in rike barokke ynrjochting. Oan 'e eastlike kant is in lytse sakristy oanboud.  
* De proasdei fan it kleaster Steinfeld is in gebou út 1730, dat yn ôfwikseljende lagen fan ljochte en donkere dowestien boud is.   

## Geology
It fulkanisme is ek de oarsaak dat by Wehr de grutste koalsoerfoarrie fan Europa te finen is. De boarnen wurde yndustrieel brûkt. Op in soad plakken wurdt it gas opfongen om it oer piipliedings nei it sammelstasjon fan CARBO Kohlensäurewerke GmbH & Co. KG te transportearjen. Koalstofdiokside komt ek yn 'e kelders fan 'e hûzen yn Wehr foar en fanwegen it gefaar nimme de ynwenners dêrom altiten in kears mei as se de kelder yngean. 

Sûnt 2012 is der in kuierpaad, de *Wehrer Kesselweg*, in fjouwer oant njoggen km lang paad, dy't ynformearret oer de koalsoerwinning en it fulkanisme yn 'e regio. Underdiel fan 'e rûte is it útsjoch op 'e kâldwettergeiser by it Carbo-Kohlensäurewerk, dy't fan april oant oktober alle dagen om 11:00 en 16:00 oere en fan novimber oant maart om 11:00 oere oant 40 m heech spuitet.
Brohltal (Verbandsgemeinde)

De **Verbandsgemeinde Brohltal** is in ferbânsgemeente yn 'e lânkring Ahrweiler yn 'e Dútske dielsteat Rynlân-Palts. It gemeentehûs stiet yn Niederzissen.

De gemeente leit yn 'e Fulkaaneifel en is ferneamd nei it dellingsgebiet fan 'e 20 km lange Brohlbach, dy't by Brohl-Lützing yn 'e Ryn útmûnet. Ek bekend binne de Laacher See en de abdij Maria Laach. De Brohltalbahn is in smelspoarbaan mei in spoarbreedte fan ien meter. 

It gebiet is ryk oan natoer en kuier- en fytspaden. 

## Ortsgemeinden
De ferbânsgemeente bestiet út santjin Ortsgemeinden:

#Brenk
#Burgbrohl
#Dedenbach
#Galenberg
#Glees
#Hohenleimbach
#Kempenich
#Königsfeld
#Niederdürenbach
#Niederzissen
#Oberdürenbach
#Oberzissen
#Schalkenbach
#Spessart
#Wassenach
#Wehr
#Weibern
Perfect World

"**Perfect World**" of "**A Perfect World**" hat yn de Wikipedy ferskate betsjuttings:

## Films
*''A Perfect World'' (film), in Amerikaanske film út 1993
*''Perfect World'' (film), de ynternasjonale titel fan 'e Japanske film *Pafekuto Warudo: Kimi to Iru Kiseki*, út 2018

## Muzyk
### Bands
*Perfect World (band), in Amerikaanske rockband

### Albums
*''Perfect World'' (album fan Clint Fisher), in album fan Clint Fisher út 1999
*''Perfect World'' (album fan Perfect World), in album fan Perfect World út 2003
*''Perfect World'' (album fan Eiko Shimamiya), in album fan Eiko Shimamiya út 2010
*''Perfect World'' (album fan Uniform), in album fan Uniform út 2015
*''A Perfect World'' (album), in album fan Takida út 2016
*''Perfect World'' (album fan Twice), in album fan Twice út 2021

### Lieten
*''Perfect World'' (liet fan de Talking Heads), in liet fan de Talking Heads út 1985
*''Perfect World'' (liet fan Huey Lewis and the News), in liet fan Huey Lewis and the News út 1988
*''Perfect World'' (liet fan de Steve Miller Band), in liet fan de Steve Miller Band út 1993
*''Perfect World'' (liet fan Ace of Base), in liet fan Ace of Base út 1995
*''Perfect World'' (liet fan Marcella Detroit), in liet fan Marcella Detroit út 1995
*''Perfect World'' (liet fan Liz Phair), in liet fan Liz Phair út 1998
*''Perfect World'' (liet fan Method Man), in liet fan Method Man út 1998
*''Perfect World'' (liet fan Peter Cetera), in liet fan Peter Cetera út 2001
*''Perfect World'' (liet fan Simple Plan), in liet fan Simple Plan út 2003
*''Perfect World'' (liet fan Billy Talent), in liet fan Billy Talent út 2006
*''Perfect World'' (liet fan Sublime), in liet fan Sublime út 2006
*''Perfect World'' (liet fan Gossip), in liet fan Gossip út 2012
*''Perfect World'' (liet fan Broken Bells), in liet fan Broken Bells út 2014
*''Perfect World'' (liet fan Anggun), in liet fan Anggun út 2015
*''Perfect World'' (liet fan Uniform), in liet fan Uniform út 2015
*''Perfect World'' (liet fan Twice), in liet fan Twice út 2021

## Oar
*''Perfect World'' (fideospultsje), in online-fideospultsje út 2005
*''Perfect World'' (manga), in Japanske mangsearje
*''Perfect World'' (tillefyzjesearje), in Britske tillefyzjesearje út 2000
*''A Perfect World'' (harkspul), in Britsk harkspul út 2008, basearre op 'e tillefyzjesearje *Doctor Who*
*Perfect World (bedriuw), in Sineeske online-fideospultsjesprodusint
*Perfect World Pictures, in Sineeske film- en tillefyzjestudio
*The Perfect World Foundation, in ynternasjonale (yn Sweden fêstige) non-gûvernemintale organisaasje foar natoerbehâld
Engelstadt

**Engelstadt** is in doarp yn 'e lânkring Mainz-Bingen yn 'e Dútske dielsteat Rynlân-Palts. Engelstadt is njonken de stêd Gau-Algesheim ien fan 'e sân *[[Ortsgemeinde]]n* fan 'e ferbânsgemeente Gau-Algesheim.

Engelstadt leit likernôch 15 km súdwest fan Mainz en hat in sterk agrarysk karakter mei in soad wynbou.
## Skiednis
It doarp waard yn 941 foar it earst yn in oarkonde as *Engilestat* neamd. 

De Mainzer biskop Albert Stohr dûkte fanwegen syn ferset tsjin it nasjonaalsosjalisme yn 'e maitiid fan 1945 ûnder yn it protestantske Engelstadt. Trije dagen nei't de Amerikanen de stêd Mainz ynnommen hiene, kaam de biskop werom op syn post.

## It besjen wurdich
De protestantske tsjerke fan Engelstadt waard yn 1228 foar it earst neamd. De patroanhillige fan 'e tsjerke wie Mauritius. Bysûnder is de karolingyske latei fan 'e tagong, Yn 'e tsjerke stiet in oargel fan Hermann Dreymann út 1855.

De Merke fan Engelstadt wurdt altiten yn it twadde wykein fan septimber organisearre, it doarpsfeest yn it tredde wykein fan juny. Alle earste woansdeis fan 'e moanne is der in wynfeest, dêr't de wyn presintearre, preaun en kocht wurde kin.
Meartalichheidskoördinator

In **meartalichheidskoördinator** is in funksjonaris dy't him yn in gemeente dwaande hâldt mei de ûnderskate talen en dialekten dy't dêr sprutsen wurde en yn 't bysûnder mei de befoardering fan minderheidstalen. It kin in amtner wêze, dy't yn 'e tsjinst is by dy gemeente, mar it kin ek in selsstannige sûnder personiel wêze, dy't in kontrakt mei de gemeente ôfsletten hat. 

In meartalichheidskoördinator koördinearret yn syn gemeente de wikselwurking tusken talen en dialekten en docht war om it gebrûk fan minderheidstalen yn 'e gemeentlike organisaasje te befoarderjen, benammen nei de boarger ta. Hy moat derfoar soargje dat boargers har frij fiele om har memmetaal of de taalfoarm dy't harren foarkar hat, te brûken yn 'e kommunikaasje mei de gemeente. Dêrby sjocht er derop ta dat de gemeente datoangeande it goede foarbyld jout, troch de (lânseigen) minderheidstalen dy't yn 'e gemeente sprutsen wurde, ek aktyf te brûken yn 'e kommunikaasje nei de boarger ta. Om dat te berikken, kin in meartalichheidskoördinator bygelyks kursussen organisearje foar de gemeentlike amtners. Hy bringt ek de sprekkers fan ferskillende minderheidstalen mei-inoar yn kontakt en wiist ferienings en oare organisaasjes dy't foar de belangen fan 'e minderheidstalen opkomme, de wei nei dreech te finen subsydzjepotsjes.

De meartalichheidskoördinator liket anno 2024 in typysk Frysk ferskynsel te wêzen. De earste funksjonaris dy't sa oantsjut waard, wie yn 'e tsjinst by de Gemeente It Bilt, dy't yn 2018 opheft waard. Yn 2021 stelde De Waadhoeke in meartalichheidskoördinator oan om 'e belangen te boargjen fan 'e fjouwer talen yn 'e gemeente (Frysk, Biltsk, Frjentsjertersk en Nederlânsk). De earste meartalichheidskoördinator fan De Waadhoeke wie kranteman en romanskriuwer Gerard de Jong, dy't earder haadredakteur fan 'e *[[Bildtse Post]]* wie. Dyselde waard letter ek foar fjouwer oeren yn 'e wike as meartalichheidskoördinator oansteld yn 'e Gemeente Harns. Yn maart 2024 makke minister fan Binnenlânske Saken Hugo de Jonge in bedrach fan €1,7&nbsp;miljoen frij om yn eltse Fryske gemeente in meartalichheidskoördinator oan te stellen.
Gau-Algesheim

**Gau-Algesheim** is in stêd yn 'e lânkring Mainz-Bingen yn 'e Dútske dielsteat Rynlân-Palts. It is it haadplak fan 'e ferbânsgemeente mei deselde namme.

Gau-Algesheim bestiet út de twa stedsdielen Gau-Algesheim en it 4 km fierderop lizzende Laurenziberg.

## Geografy
Gau-Algesheim leit sa'n trije kilometer fan 'e Ryn oan 'e râne fan 'e oan 'e rivier lizzende laachflakte op de terassen nei it Rynhessyske heuvellân. Oan 'e eastlike kant fan de stêd leit it yn 1980 ynrjochte natoergebiet *Gau-Algesheimer Kopf*. Troch de stêd streamt de Welzbach. Mainz, de haadstêd fan 'e dielsteat, leit likernôch 15 km eastlik fan Gau-Algesheim.

## It besjen wurdich
* It riedshûs oan it Marktplatz is oarspronklik in goatysk bouwurk, dat letter yn barokke styl ferboud is.  
* Oan en om it Marktplatz steane ferskillende barokke en klassisistyske monuminten
* De roomske Kosmas- en Damianustsjerke is in neogoatyske halletsjerke út de jierren 1887–1889 mei in 15e-iuwsk koer en in letgoatyske toer.
* De protestantske Gustav-Adolftsjerke oan 'e Schulstraße 3 is in neobarok gebou út de jierren 1926-1927.
* Yn it stedsdiel Laurenziberg stiet de katolike beafearttsjerke fan Sint-Laurentius út 1707.
* Fan 'e oarspronklike stedsmuorren is njonken wat resten de 14e-iuwske Graultoer oan 'e Flösserstraße bewarre bleaun.
* It Slot Ardeck is oarspronklik in yn 1112 troch de aartsbiskoppen fan Mainz stifte wetterkastiel, wêrfan't letgoatyske boudielen bewarre bleaun binne. 

### Musea
* Stadtmuseum. 
* Rynhessyske Fytsmuseum.
* Betinkingsplak foar de Slachtoffers fan it Nasjonaalsosjalisme yn 'e Laurentiustsjerke
Gau-Algesheim (Verbandsgemeinde)

De **Verbandsgemeinde Gau-Algesheim** is in gemeenteferbân yn 'e lânkring Mainz-Bingen yn 'e Dútske dielsteat Rynlân-Palts dy't bestiet sûnt 1972. Haadstêd fan de ferbânsgemeente is de stêd Gau-Algesheim, dêr't it gemeenteferbân nei ferneamd is.

## Yndieling
Njonken de stêd Gau-Algesheimn hearre der noch sân oare Ortsgemeinden by it gemeenteferbân.
Dalfsen

; Dalfsen kin ferwize nei: 
* in Oeriselsk doarp, Dalfsen (doarp)
* in Oeriselske gemeente oprjochte yn 2001, Dalfsen (gemeente)
* in eardere Oeriselske gemeente opheft yn 2000 Gemeente Dalfsen (foar 2001)
* it stasjon fan it doarp Dalfsen út 1903, Stasjon Dalfsen
Bubenheim (Rynhessen)

**Bubenheim** is in wyndoarp yn 'e lânkring Mainz-Bingen yn 'e Dútske dielsteat Rynlân-Palts. Bubenheim is mei de stêd Gau-Algesheim ien fan 'e sân *[[Ortsgemeinde]]n* fan 'e ferbânsgemeente Gau-Algesheim.

## Geografy
Bubenheim leit yn it beskerme lânskip fan 'e delling fan 'e Selz mei de natoergebieten Talberg, Flößrich/Gänsklauer en Binger Wiese. By it doarp hearre ek de buorskippen Bubenheimer Mühle, Haus Ludwig, Lindenhof en pear pleatsen bûten it doarp.

## Skiednis
Bubenheim wurdt foar it earst yn 766 as 'Bubinheim' (hiem fan Buobo) neamd. Eartiids hie Bubenheim de status fan Ryksdoarp; it doarp hie muorren en twa poarten.  

## Ofbylden

2024 Bubenheim (Rynhessen), protestantske tsjerke.jpg|Protestantske tsjerke.
2024 Bubenheim, roomsk-katolike Sint-Remigiustsjerke (1866).jpg|Roomske Sint-Remigiustsjerke.
Schwabenheim an der Selz

**Schwabenheim an der Selz** is in wyndoarp yn 'e lânkring Mainz-Bingen yn 'e Dútske dielsteat Rynlân-Palts. Schwabenheim an der Selz is mei de stêd Gau-Algesheim ien fan 'e sân *[[Ortsgemeinde]]n* fan 'e ferbânsgemeente Gau-Algesheim.

## Geografy
Schwabenheim leit net fier fan 'e eastlike igge fan 'e Selz op 'e helling fan 'e 249,1 m hege Mainzer berch. It doarp leit himelsbreed goed 15 km súdwest fan it sintrum fan Mainz. 

By Schwabenheim hearre ek de delsettings Ferdinandhof en Nature Life Ranch en twa saneamde *Aussiedlerhöfe* (pleatsen bûten it doarp).

## Skiednis
Neffens argeologyske fynsten waard it doarpsgebiet al om 600 f.Kr. bewenne. Ek is it dúdlik dat der Romeinske bewenning west hat.

Under it bewâld fan 'e karfoarsten fan 'e Palts waard yn 1556 de reformaasje ek yn Schwabenheim ynfierd. Dêrnei wiksele Schwabenheim tusken de lutherske, grifformearde en de katolike lear mar leafst njoggen kear fan leauwe. Yn 1705 waard it doarp yn it ramt fan 'e grutte Paltske tsjerkedieling lang om let yn 'e grifformearde en katolike tsjerke opdield.  

Sûnt de 16e iuw bestie der ek in joadske mienskip yn Schwabenheim, dy't in synagoge hie oan 'e *Bachstraße 4* en by de opheffing fan 'e mienskip yn 1921 ferkocht waard.

Nei de komst fan de Frânsen yn 1792 waard yn 1796 Schwabenheim foar in twadde kear troch de Frânsen beset en yn 'e brân stutsen. Tusken 1798 en 1814 hearde Schwabenheim mei de rest fan 'e lofter kant fan 'e Ryn by it Napoleontyske ryk. Yn dy tiid waard ek in earste fabryk yn Schwabenheim boud, in sûkerfabryk.  

Yn 1904 waard Schwabenheim op it spoar oansletten, dat yn 1955 opheft waard.

## Ofbylden

2024 Schwabenheim an der Selz, Bartoloméustsjerke (1).jpg|Katolike Bartoloméustsjerke.
2024 Schwabenheim an der Selz, protestantske tsjerke.jpg|Protestantske tsjerke.
Dalfsen (doarp)

**Dalfsen** is in plak yn de Oeriselske gemeente mei deselde namme. It doarp hat 15.270 ynwenners (2024), en is it haadplak fan de gemeente.

## Skiednis
De namme Dalfsen komt foar it earst foar yn offisjele dokuminten út it jier 1231. Dalfsen is it iennichste fan de gruttere plakken oan de Oeriselske Fecht dy't nea stedsrjochten krigen hat. Dit hâldt ferbân mei it tichteby lizzende kastiel Rechteren. Dit kastiel stiet neffens it doarp Dalfsen krekt oan de súdkant fan de Fecht en is boud yn it jier 1320. It wurdt al sûnt de 15e iuw bewenne troch itselde geslacht.

## Ferkear en ferfier
Dalfsen leit oan de Provinsjale dyk 757 (Wijthmen - Dalfsen) Op Stasjon Dalfsen oan it Swol - Emmen - ''Stêdskanaal'' hâldt yn beide rjochtingen twa kear yn 'e oere op in trein stil.


Dalfsen, de Westermolen RM11656 foto3 2012-09-09 16.16.JPG|*Nôtmûne De Westermolen (2012)*
Station Dalfsen.jpg|*[[Stasjon Dalfsen]] (2001)*
Dalfsen, kerk2 foto3 2010-07-03 10.13.JPG|*Katolike tsjerke Cyriacustsjerke (2010)*
Ruitenborgh.jpg|*Havesate Ruitenborgh (2010)*
Dalfsen Havezathe Den Berg.jpg|*Havesate Den Berg (2005)*
512359 Dalfsen Huize Leemcule 2010.JPG|*Bûten Leemcule (2010)*
Selz

De **Selz** is in 61 km lange, súdlike en lofter sydrivier fan 'e Ryn en ien fan 'e belangrykste rivieren fan Rynhessen. 

De boarne fan 'e Selz leit op 319 m hichte by Orbis oan 'e noardlike râne fan 'e Donnersbergkreis yn 'e Palts. De rivier streamt oer de grins fan 'e Palts nei Rynhessen en nei likernôch 8 km rint de rivier foar in diel ûnder Alzey troch. De Selz giet dêrnei by Gau-Odernheim, Nieder-Olm en Ingelheim lâns en mûnet lang om let yn 'e Ryn út by Frei-Weinheim (in wyk fan Ingelheim). 

Tusken 1958 en 1963 waard de Selz rjochtlutsen en tusken diken ôfwettere. Dêrtroch waard ek it risiko op oerstreamings folle grutter. De lokale natoerferiening Seltztalverband hat sûnt de jierren 1990 de rivier tusken Hahnheim, Undenheim en Sörgenloch in natuerlike rin werom jûn. Dêrmei waarden de uterwaarden en biodiversiteit ferbettere.

By de rivier lâns rint in fyts- en kuierpaad.  

## Plakken

De Selz streamt lâns of troch de folgjende plakken: 

## Ofbylden

File:Selz-Orbis.JPG|De earste meters.
File:Selz bei Essenheim im Naturschutzgebiet IN DER AU.jpg|De Selz by Essenheim.
File:Hahnheimer Bruch-03.jpg|Natoergebiet Hahnheimer Bruch.
File:An der Lausau - Naturschutzgebiet.jpg|Natoergebiet An der Lasau.
File:Selz-Muendung.JPG|Mûning.
Ockenheim

**Ockenheim** is in wyndoarp yn 'e lânkring Mainz-Bingen yn 'e Dútske dielsteat Rynlân-Palts. Ockenheim is mei de stêd Gau-Algesheim ien fan 'e sân *[[Ortsgemeinde]]n* fan 'e ferbânsgemeente Gau-Algesheim.

## Geografy
Ockenheim leit yn Rynhessen op likernôch 5 km súdeast fan Bingen am Rhein. It Binger stedsdiel Dromersheim grinzget súdlik oan Ockenheim. Eastlik fan Ockenheim leit Gau-Algesheim.

Yn it doarpsgebiet fan Ockenheim leit ek it kleaster Jakobsberg en it natoergebiet Jakobsberg.

## It besjen wurdich
* Petrus en Paulustsjerke (1774).
* It kleaster Jakobsberg.
* In hynstekastanje út 1648.
* Fredeskrús út 1952 op 'e 'Ockenheimer Hörnchen'.

## Ofbylden

Ockenheim, Petrus en Paulustsjerke.jpg|Petrus- en Paulustsjerke.
Ockenheim, synagoge.jpg|Synagoge fan Ockenheim.
Kloster Jakobsberg.JPG|Kleaster Jakobsberg.


Ockenheim Kriegerdenkmal Hindenburgplatz 005.JPG|Kriichsmonumint.
Ockenheim barockes Fachwerkhaus 20100824.jpg|Barok fakwurkhûs (1753).
Ockenheimer Rosskastanie- (1).jpg|Hynstekastanje fan Ockenheim.
Nieder-Hilbersheim

**Nieder-Hilbersheim** is in wyndoarp yn 'e lânkring Mainz-Bingen yn 'e Dútske dielsteat Rynlân-Palts. Nieder-Hilbersheim is mei de stêd Gau-Algesheim ien fan 'e sân *[[Ortsgemeinde]]n* fan 'e ferbânsgemeente Gau-Algesheim.

## Geografy
Nieder-Hilbersheim leit súdwest fan Mainz yn 'e delling fan 'e Welzbach en hat in agrarysk karakter. By Nieder-Hilbersheim hearre ek de buorskippen   
Turnhalle, Raumühle en noch seis pleatsen bûten it doarp.

## Skiednis
De earste fermelding giet op in oarkonde fan de abdij Seligenstadt út it jier 933 werom. Hilbersheim waard yn 'e stiftingsbrief fan it kleaster Disibodenberg yn 1108 foar it earst as 'Hilbriedesheim' neamd. De namme Nieder-Hilbersheim waard nei 1300 foar it earst brûkt.   

Sûnt 1334 hat it doarp in tsjerke, dy't nei alle gedachten oan 'e hillige Martinus wijd wie. Ek it hjoeddeiske wapen fan Nieder-Hilbersheim draacht de namme fan 'e hillige.  


2024 Nieder-Hilbersheim, Hauptstraße 35.jpg|Haadstrjitte.
2024 Nieder-Hilbersheim, fakwurkhûs yn 'e Cracegasse.jpg|Fakwurkhûs Cracegasse.
2024 Nieder-Hilbersheim, Marijekapel.jpg|Marijekapel.
Ober-Hilbersheim

**Ober-Hilbersheim** is in doarp yn 'e lânkring Mainz-Bingen yn 'e Dútske dielsteat Rynlân-Palts. Ober-Hilbersheim is mei de stêd Gau-Algesheim ien fan 'e sân *[[Ortsgemeinde]]n* fan 'e ferbânsgemeente Gau-Algesheim.

## Geografy
Ober-Hilbersheim leit likernôch 15 km súdwest fan Mainz en hat in sterk agrarysk karakter mei in soad wynbou. Bad Kreuznach leit likernôch 10 km súdwest fan Ober-Hilbersheim. Oanbuorjende plakken binne Nieder-Hilbersheim, Engelstadt, Wolfsheim en Sprendlingen.

## Ofbylden

2024 Ober-Hilbersheim, protestantske tsjerke.jpg|Protestantske tsjerke.
2024 Ober-Hilbersheim, roomsk-katolike Sint-Joazeftsjerke.jpg|Sint-Joazeftsjerke.
Appenheim

**Appenheim** is in wyndoarp yn 'e lânkring Mainz-Bingen yn 'e Dútske dielsteat Rynlân-Palts. Appenheim is mei de stêd Gau-Algesheim ien fan 'e sân *[[Ortsgemeinde]]n* fan 'e ferbânsgemeente Gau-Algesheim.

## Geografy
Appenheim leit likernôch 12 km súdwest fan Mainz en hat in agrarysk karakter. Ingelheim am Rhein leit sa'n 5 km noardlik fan 'e gemeente. Troch it doarpsgebiet streamt de Welzbach en syn sydrivierkes de Wethbach en de Dúnbach. Nei it noardeast hinne wurdt de delling fan 'e Welzbach troch de Westerberch begrinzge.    

## Skiednis
Appenheim waard foar it earst yn 882 neamd yn it Gouden Boek fan 'e abdij fan Prüm. Sûnt de 12e iuw hearde Appenheim by Kar-Palts en tusken 1311 oant 1324 wie it plak tydlik ferpâne oan 'e greven fan Sponheim, dy't oer de oanbuorjende gemeente Ober-Hilbersheim hearsken. Appenheim lei oan 'e grins fan it Mainzer karfoarstedom, dêr't it oanbuorjende Gau-Algesheim by hearde. De lokaasje oan 'e grins sette iuwenlang syn stimpel op 'e Appenheimers en noch jimmeroan leit Appenheim yn 'e omgongstaal 'yn 'e Palts'. 

Yn 'e earste dessinia fan 'e 19e iuw makke Appenheim fral yn 'e agraryske sektor in tiid fan bloei mei. Troch de befolkingsoanwaaks naam lykwols de wurkleazens ta en moasten in soad minsken emigrearje nei de Feriene Steaten. Yn dy tiid sakke it tal ynwenners fan Appenheim.  

Sûnt 1930 krige de NSDAP in soad oanhing. Yn 1942 waarden de Appenheimer joaden nei Theresienstadt deportearre. Op 20 maart 1945 marsjearden alliearde troepen Appenheim yn.
Hatzenport

**Hatzenport** is in Ortsgemeinde oan 'e Mûzel yn 'e lânkring Mayen-Koblenz yn 'e Dútske dielsteat Rynlân-Palts. It plak is ûnderdiel fan 'e ferbânsgemeente Rhein-Mosel, dy't it gemeentehûs yn Kobern-Gondorf hat. By Hatzenport hearre ek de buorskippen Am Bischofstein en Betzemerhof.

## Skiednis
De namme komt fan 'e Latynske namme *Hattonis porta*, itjinge de haven of de poarte fan 'e Trierer aartsbiskop Hetti (amtstiid 814-847) betsjut. 
De namme komt foar it earst yn 1135 yn in oarkonde foar. Wynbou wie der yn alle gefallen sûnt 1216. 

De hjoeddeiske gemeente Hatzenport is op 12 juny 1994 troch ôfskuorring fan 'e gemeente Löf ûntstien. Earder wie de gemeente Löf op 31 desimber 1975 troch gearfoeging fan 'e earder selsstannige gemeente Hatzenport, Kattenes en Löf gearfoege. 

## It besjen wurdich
Karakteristyk foar it doarp is de âlde feartoer (earste stienlizing 1863). Mei't de foltôging fan 'e nije brêge by Löf yn 1972 waard de sûnt de 16e iuw belangrike fear opheft. Fierder binne de boppe it doarp lizzende goatyske Sint-Jehannestsjerke en de nijere, yn 1869-1870 troch Hermann Nebel boude katolike Sint-Rochustsjerke en de âlde pastorij oan 'e Oberstraße it besjen wurdich.

## Ofbylden

Hatzenport - Johanneskirche.jpg|Jehannestsjerke.
Hatzenport, der Fährturm Dm foto7 2017-06-01 12.06.jpg|Feartoer.
Hatzenport, Alte und neue Pfarrkirche.jpg|Rochustsjerke.
Altes Pfarrhaus Hatzenport.jpg|Alde pastorij.
Reitzenhain (Taunus)

**Reitzenhain** is in *[[Ortsgemeinde]]* yn 'e Rhein-Lahn-Kreis yn 'e Dútske dielsteat Rynlân-Palts. It plak heart by de ferbânsgemeente Loreley, wêrfan't Sankt Goarshausen it haadplak is. By Reitzenhain hearre ek de delsettings   Bogeler Mühle en Heppenhofmühle.
Lemelerveld

**Lemelerveld** is in plak yn de Oeriselske gemeente mei deselde namme. It doarp hat 4.825 ynwenners (2024). It doarp leit yn de streek Sallân.

## Skiednis
Yn 1866 fêstige him de *Overijsselse Beetwortelsuiker Fabriek* oan it krekt groeven Oeryssels Kanaal yn in krite dêr't nije lânbougrûnen ûntginne wiene. It doarp ûntstie oan de krusing fan it Oeriselsk Kanaal en de trochgeande dyk fan Ommen nei Raalte.

Fan 1910 oant 1935 hie it doarp in stasjon oan it spoar fan Dimter nei Ommen fan de OLDO. Krekt bûten it stasjon wie der in spoaroansluting nei it sûkerfabryk en de haven oan it kanaal. Der is in monumintsje te finen op it plak fan it eardere stasjon

Lemelerveld ûntwikkele him ta in sintrum foar oan- en ôffier fan benammen lânbou produkten. It wichtichste bedriuw en grutste wurkjouwer yn de omjouwing bleau oant de sluting yn 1917 it sûkerfabryk. Der kamen ek oare yndustriële aktiviteiten. Mei it tanimmen fan de wurkgelegenheid groeide it doarp.

Oant 1997 hearde allinnich de westlike helte fan it doarp by de gemeente Dalfsen, de eastlike helte hearde by Ommen en guon bûtengebieten by Heino en Raalte. Ta oantinken oan de eardere bestjoerlike yndieling fan Lemelerveld is der it keunstwurk *"De Kruiskuil"* dat op it eardere fjouwergemeentenpunt stiet. De eardere ûnderferdieling tusken de fjouwer gemeenten is no noch te werkennen yn de ferskate postkoades yn it doarp. It part dat foar 1997 yn de gemeente Ommen lei hat postkoade 8151, it part yn dat by Dalfsen en Heino hearde hat postkoade 8152 en it part fan gemeente Raalte hat postkoade 8153.

## Lizzing
Lemelerveld leit healwei Raalte en Ommen oan de N348, yn de provinsje Oerisel súdwestlik fan de Lemelerberch in 60 meter hege heuvel. Westlik fan Lemelerveld leit it doarp Lemele, en súdlik leit it doarp Luttenberg. Westlik fan Lemelerveld leit it doarp Heino en súdwestlik is Raalte te finen. Benoarden fan Lemelerveld is it buorskip Damsholte. 


Natuurgebied Lemelerveld.JPG|*[[Lemelerveld (Natoergebiet)|Natoergebiet Lemelerveld/Lemelerberch]] (2006)*
Lemelerveld GM Blikman Kikkertweg 3 Villa Klein Statum 29042022.jpg|*Filla Klein Statum (2022)*
Lemelerveld GM Kerkstraat 17 Gereformeerde kerk 29042022.jpg|*Grifformearde tsjerke (2022)*
De Kruiskuil overzicht (cropped).jpg|*Keunstwurk "De Kruiskuil (2020), (keunstner Wim Spijkerman, 1999)*
Den Hulst

**Den Hulst** is in earder buorskip en hjoed de dei it noardlik part fan it doarp Nieuwleusen yn de gemeente Dalfsen yn Oerisel,

## Skiednis
It buorskip Den Hulst is yn de jierren 70 by it doarp Nieuwleusen foege en wurd sûnt die tiid offisjeel Nieuwleusen-Noord neamd. It is in lange streek, lizzend oan de dyk Den Hulst (Provinsjale dyk N377). Yn 1913 waard yn Den Hulst *"De Rollecate"* iepene de earste ryksoplieding foar leararessen yn de lânbouhúshâldkunde. Dizze skoalle wie oant 1930 yn it bûten *"De Rollecate"* yn it buorskip fêstige. Fan 1904 oant 2003 wie fytsenfabriek Union yn Den Hulst fêstige, it earste fabryksgebou gie yn 1976 by in brân ferlêrn, alline it magazyn oerlibbe de brân. Yn 2009 brânde ek it twadde fabryksgebou ôf.
Hoonhorst

**Hoonhorst** (Nedersaksysk: *Hoonhörst*) is in doarp yn de gemeente Dalfsen, provinsje Oerisel. It doarp Hoonhorst hat 750 ynwenners (2023).

## Skiednis
It doarp is ûntstien yn de iuwen nei de reformaasje doe't it katolike leauwe ûnderdrukt waard. De tsjerke is, lykas de Grutte tsjerke yn Dalfsen, wijd oan de hillige Cyriacus. Hoonhorst is in katolyk doarp, dêr't it diel mei útmakket fan in katolike enklave dêr't ûnder oare ek Lemelerveld, Raalte, Vilsteren en Wijthmen by hearre. Dizze enklave yn it hert fan Sallân wurdt omjûn troch gebiet mei in benammen protestantsk karakter.

## Lizzing
Hoonhorst leit súdwestlik fan Dalfsen, súdlik fan Hoonhorst leit it doarp Heino, en bewesten fan Hoonhorst leit Wijthmen.
Lipporn

**Lipporn** is in *[[Ortsgemeinde]]* yn 'e Rhein-Lahn-Kreis yn 'e Dútske dielsteat Rynlân-Palts. It plak heart by de ferbânsgemeente Nastätten, wêrfan't Nastätten it haadplak is.

It plak leit yn 'e Taunus oan 'e grins mei de dielsteat Hessen. 

## Skiednis
Om 1117 hinne droech de mooglike stamheit fan it Hûs Nassau, greve Dudo fan Laurenburg, gebiet yn Lipporn oer oan 'e Benediktynske Sint-Salvatorabdij yn Schaffhausen om op it plak in konvint te stiftsjen. Dat konvint waard letter mei it kleaster fan Strüth gearfoege ta in dûbelkleaster.

Tusken 1541 en 1544 folge de ynfiering fan 'e reformaasje yn Strüth, Welterod en Lipporn, mar it kleaster bleau katolyk. 

Yn 'e Tritichjierrige Kriich waard Lipporn ferskillende kearen plondere.

Yn 1806 waard it doarp oan it Hartochdom Nassau oerdroegen, dat yn 1866 troch it Keninkryk Prusen anneksearre waard. 

Nei de Twadde Wrâldkriich lei Lipporn yn 'e Frânske besettingssône. Sûnt 1946 foarmet Lipport ûnderdiel fan 'e doe stifte dielsteat Rynlân-Palts. 

## It besjen wurdich
* De *Alte Burg* wie in kastiel, wêrfan't hjoed-de-dei allinne noch wat resten oerbleaun binne. It wie eartiids it grutste kompleks fan Wisperlân, dat allinne troch it kastiel Rheinberg oertroffen waard. It is ek de âldste kastielruïne yn 'e krite. Mooglik wie de Alte Burg de sit fan 'e foarfaars fan 'e lettere greven fan Nassau.

* Fanwegen brekfalligens waard de midsiuwske tsjerke fan Lipporn healwei de 18e iuw ôfbrutsen en tusken 1750 en 1752 ferfongen troch de hjoeddeiske tsjerke.  

* De wenning oan 'e Brunnenweg 1 is in fakwurkhûs út de 18e iuw.
List fan ryksmonuminten yn Boalsert

De stêd Boalsert hat 79 ynskriuwings yn it ryksmonumintenregister. Hjirûnder in oersjoch. Sjoch ek de List fan gemeentlike monuminten yn Boalsert.
Diethardt

**Diethardt** is in *[[Ortsgemeinde]]* yn 'e Rhein-Lahn-Kreis yn 'e Dútske dielsteat Rynlân-Palts. It plak heart by de ferbânsgemeente Nastätten, wêrfan't Nastätten it haadplak is.

De gemeente bestiet út de Ortsteile Diethardt en Münchenroth. Münchenroth wie mei 60 ynwenners oant de gearfoeging mei Diethardt oant 10 juny 1979 selstannich.

## Geografy
It plak leit tusken Wiesbaden en Koblenz yn it westlike diel fan 'e Hintertaunus. Troch de gemeente streamt de 32 km lange Mühlbach.     

## It besjen wurdich
* De protestantske doarpstsjerke fan Diethardt waard yn 'e 18e iuw boud op it plak dêr't earder in âldere tsjerke stie, dy't oan 'e hillige Teodardus wijd wie, de 19e biskop fan Maastricht dy't ek wol Diethard neamd wurdt. 

* Yn it âlde bakhûs is hjoed-de-dei in bibleteek ûnderbrocht.
Niedermeilingen

**Niedermeilingen** is in *[[Ortsteil]]* fan 'e gemeente Heidenrod yn 'e Rheingau-Taunus-Kreis yn 'e Dútske dielsteat Hessen.

## Geografy
It plak leit yn 'e westlike Hintertaunus oan 'e grins mei de dielsteat Rynlân-Palts.

## Skiednis
Oant 1971 wie Niedermeilingen in selsstannige gemeente. Doe waard it plak mei 15 oare gemeenten gearfoege ta de gemeente Heidenrod. Sûnt is Niedermeilingen in *[[Ortsbezirk]]* mei in doarpsried en in doarpshaad.
Kooi Stadion

**Kooi Stadion** is de offisjele namme fan it stadion fan de Ljouwerter fuotbalklup SC Cambuur dat plak bied oan 15.000 taskôgers De "earste technyske" peal foar waard op 30 juny 2022 slein, wêrnei't in wike letter de "earste offisjele" peal folge.

## Skiednis
De Ljouwerter fuotbalklup SC Cambuur spile sûnt har oprjochting yn 1964 yn it Cambuurstadion yn it eastlike part fan de stêd. Dit stadion hie plak foar 10.000 taskôgers.

### Untjouwing
Cambuur presintearre yn novimber 2013 foar it earst har plannen oan de gemeente Ljouwert foar de bou fan in nij stadion efter it WTC Expo. It nije stadion moast plak biede oan 15.000 taskôgers en bydrage oan de ambysje fan de klup om in stabile Earedifyzjonist te wurden. Neffens Ype Smid, doe foarsitter fan de ried fan kommissarissen, kende it plan twa pylders: duorsumens oangeande it enerzjyfraachstik en ûntwikkeling fan kommersjele romten.

It bleau inkelde jierren stil om de ûntwikkeling fan in nij stadion yn de Fryske stêd hinne, mar op 18 july 2017 makke de gemeente bekend dat de gemeenteried ynstimd hie mei de bou fan it nije stadion. It moast yn april 2022 operasjoneel klear wêze. Lykwols luts projektûntwikkeler *Wyckerveste* him yn novimber 2020 werom wêrtroch 't de oplevering minimaal in healjier fertraging oprûn.

Inkelde moannen letter, op 5 maart 2021, waard bekend dat it projekt in nije ûntwikkelder fûn hie en dat it ROC Friese Poort, dat in wichtige rol spilet yn de plannen, akkoart wie mei de makke ôfspraken. De klup foarseach juny 2021 as it momint om de definitive plannen foar te lizzen oan de gemeente.

De nije ûntwikkeler fan it projekt, Van Wijnen, tocht it stadion uterlik 1 septimber 2023 klear te hawwen. Dêrfoar soe de bou yn july 2022 úteinsette. Op 30 juny 2022 waard de earste " technyske " peal slein foar de bou fan it nije stadion. In wike letter waard de earste ' offisjele ' peal slein. Ein 2022 waard bekend dat de bou fan it stadion wer fertraging oprûn hie. De ferwachting waard útsprutsen dat de oplevering plak ha soe tusken desimber 2023 en de maitiid fan 2024. Yn 'e maitiid fan 2023 ferrûn de bou sa as bedoel en rûn de bou sels foar op skema. It heechste punt, útsein de fjouwer ljochtmêsten, waard op 28 juny 2023 berikt. It stadion wurdt kasko oplevere oan SC Cambuur, wêrnei't de klup ferantwurdlik is foar de ôfbou fan ûnder oare de stuoltsjes, it fjild en de klaaikeamers.

### Earste Wedstriid
De earste wedstriid waard spile op 18 augustus 2024, tsjin Helmond Sport al wie it stadion op dat momint noch net folslein ree. Yn de 25ste minút makke Dario Sits fan Helmond Sport it earste doelpunt, de wedstriid waard úteinlik mei 0-1 ferlern.

## Namme
Op 1 febrewaris 2024 waard bekend dat SC Cambuur in tsienjierrige oerienkomst sletten hie mei *Kooi Camerabewaking* as nammejouwer fan it nije stadion yn Ljouwert.

## Iepening
It Kooi Stadion waard op 5 july 2025 offisjeel iepene mei in oefenwedstriid tsjin Feyenoord en optredens fan ferskate artysten. De oefenwedstriid waard troch Feyenoord wûn mei 1-4.
Weisel (Rynlân-Palts)

**Weisel** is in *[[Ortsgemeinde]]* yn 'e Rhein-Lahn-Kreis yn 'e Dútske dielsteat Rynlân-Palts. It plak heart by de ferbânsgemeente Loreley, wêrfan't Sankt Goarshausen it haadplak is.

By Weisel hearre ek de delsettings Brühlhof, Grube Glückauf, Harbacher-Mühle, Jagdhaus, Magdalenenhof, Viktoriastollen (foar in part), Hof Buchenau en Kreuzhöherhof.

## Geografy
De Loreleygemeente Bornich leit twa km westlik, Dörscheid en Kaub lizze trije km súdwestlik, Rettershain leit trije km noardeastlik. Mei Lipporn yn it noardeasten en Reitzenhain yn it noarden hat de gemeente twa koarte grinzen mar der binne gjin streekrjochte strjitferbinings nei dy doarpen.

## Musea
* Motorradmuseum.
* Kleines Feuerwehrmuseum (allinne op ôfspraak, sjoch hiemside). 

## Ofbylden

Andreaskirche Weisel Markt 2011.jpg|Andréastsjerke.
2023 Weisel, roomske Sint-Sebastianuskapel.jpg|Sint-Sebastianuskapel.
2023 Weisel, fakwurkhûs Kirchgasse 4.jpg|Fakwurkhûs (earder skoalgebou).
2023 Weisel, laaidutsen hûs oan 'e AltpforterStraße 18.jpg|Laaidutsen hûs.
Abdij Sion

**Abdij Sion** wie in Sistersjinzersabdij fan trappisten yn it Oeriselske Diepenveen yn Nederlân. Tusken de doarpen Diepenveen en Wesepe hie de organisaasje in gebiet fan mei-inoar 58 bunder yn behear. It kleasterkompleks dêr't de gebouwen fan foar in part út de ein fan de njoggentjinde iuw stamme, is erkend as ryksmonumint. Yn 2015 waard yn de kleastergebouwen in oekumenysk besinningsintrum iepene.

Yn 2015 setten de lêste kleasterlingen ôf. De oarder ferkocht it kleasterkompleks oan in stichting mei de namme *"Nieuw Sion"*. De *getijdengebeden* waarden fuortset yn oekumenyske tradysje en der fêstigen harren nije bewenners. It gasthûs bleau iepen en der kamen in kleasterkafee en in bierbrouwerij. De stichting hat ta doel om it kleaster te behâlden as plak fan besinning, stilte en gebed.

In groepke mûntsen makke yn 2015 in "trochstart" op it eilân Skiermûntseach, dêr't hja sûnt jannewaris 2019 fêstige binne yn it eardere "hotel Rijsbergen" ûnder de namme Kleaster Skiermûntseach. Net alle oerbleaune kleasterlingen binne meigien nei Skier, in part ferhuze nei de trappiste-abdij fan Westmalle yn Belgje.


Overzicht voorzijde van het kloostercomplex - Diepenveen - 20418768 - RCE.jpg|*Foaroansjoch fan it kleasterkompleks*
Overzicht achterzijde van het kloostercomplex - Diepenveen - 20418783 - RCE.jpg|Efteroansjoch fan it kleasterkompleks*
Overzicht van de ingang van het kloostercomplex, straatzijde - Diepenveen - 20418724 - RCE.jpg|*Tagongspoarte*
Interieur, overzicht kloostergang, rechterzijde - Diepenveen - 20418762 - RCE.jpg|*Kleastergongen*
Overzicht van de boerderij, links naast het klooster - Diepenveen - 20418725 - RCE.jpg|*Buorkerij links fan it kleaster''